Ukulinda umuntu okufanele
Sihlala sizwa izeluleko ngobudlelwano yonke indawo. Kubabangani, emindenini, esontweni, kwi-TV kanye naku ma-social media zonke lezinto zinento eziyishoyo mayelana nokuthi ubani okufanele uthandane naye nendlela okufanele nenzwe ngayo. Kodwa ngezinye izikhathi ukusebenzisa lezi zeluleko kungase kukudide, noma izeluleko zomunye umuntu zingahambelani nezabanye.
Ungase uzwe ukuthi kufanele ulinde umuntu olungile phambi kokuthi uqala ukuya ocansini naye. Uma lokhu kuzwakala kulungile kuwena, uwena ozozikhethela... ukuthi ngubani "umuntu olungile"?
Lomuntu okulungele uhlukile kumuntu nomuntu, kodwa ungumuntu othanda ubuyena – hhayi njengomngani, noma i-hook-up nje, kodwa omuthanda ngendlela ekhethekile. Uthanda ngaphezu kwa ngendlela abukeka ngayo noma izinto ezinhle abangase bakunike zona. Umuntu okhethekile kumele akwazi ukukhuluma ngezinto ezifana nokuhlolelwa igciwane lesandulela ngculazi (HIV) noma izifo ezithathelwana ngocansi (STI), ukusebenzisa amakhondomu ngaso sonke isikhathi, futhi angakuphoqi ukuthi wenze izinto ongafuni ukuzenza.
Baningi abantu abangunika izeluleko, kodwa ekugcineni, uwena ongumnikazi wesinqumo sakho kanye nemiphumela yaso. Lokhu kusho ukuthi umuntu onaye kumele kube umuntu omethembayo, hhayi nje umuntu abangani bakho noma umndeni abakuthandela yena. Kodwa futhi kusho ukuthi uWENA ozophila nanoma ini eyenzekayo ebuhlobeni benu – ngakho-ke khetha ngokuhlakanipha!
Thola ulwazi olwengeziwe mayelana nobudlelwano obungalungile, funda isihloko esithi Connecting.